D. 26. maj scorede Mané Liverpools udlignende mål mod Real Madrid i UEFA Champions League finalen 2018, som dog endte med et 3-1 nederlag til Liverpool. Dog betød målet, at Mané blev den første senegaleser til at score i en Champions League finale. I alt scorede Mané hele 7 mål i knock-out fasen for Liverpool i Champions League 2017/18-sæsonen og i alt 10 mål i selvsamme sæson. Dermed blev Liverpool det første hold i historien til at have tre spillere (Mohamed Salah, Roberto Firmino og Mané) til at score 10+ mål i en enkelt Champions League sæson.